Tai yra spalvingumo žymėjimas, kuris nusako spalvų skaičių spaudos lape. Pirmasis skaičius nurodo pirmą lapo pusę, antrasis – antrą lapo pusę.
Pvz: 4+0 reikštų 4 spalvas pirmoje lapo pusėje, kitoje lapo pusėje spaudos nėra (t. y. vienpusė spalvota spauda). 1+1 reikštų po vieną spalvą abiejose lapo pusėse (t. y. dvipusė nespalvota spauda).
Nurodant spalvingumą, reikėtų patikslinti ir tai, kokios bus naudojamos spalvos, pavyzdžiui, 5+1 gali reikšti tai, kad vienoje lapo pusėje būtų spausdinamos visos 4 CMYK spalvos + Pantone, o kitoje – viena iš CMYK spalvų arba tik Pantone.